умерена тенденция към нарастване (съответно 2 % и 2,4 — 2,8 %). Следва да се отбележи, че руското правителство не подкрепи тези стойности с проверим набор от данни. Във всеки случай, дори да се приеме, че посочените стойности са реални, те показват в съзвучие с констатациите на Комисията, че положението на руския пазар за продукта, предмет на прегледа, е сравнително стабилно и вероятно няма да даде възможност за съществено разрастване на руските ПТ. Поради това твърдението се отхвърля.
 (73)
 Руските производители износители на ПТ не оказаха съдействие при настоящото разследване. Липсва и валидна статистическа информация за цените при продажбите на руски ПТ за пазарите на други трети държави или на вътрешния пазар в Русия. Поради това не бе възможно ценовите равнища за тези пазари да бъдат установени в хода на разследването.
 (74)
 Предвид равнището на действащите антидъмпингови мита руските производители почти са били спрели своя износ за Съюза. При разследването стана ясно, че през 2014 г. и 2015 г. на практика не е извършван внос в Русия от пазара на Съюза. Русия е възобновила износа за Съюза (който освен това е бил дъмпингов въпреки действащите високи мита) едва през 2016 г. и допълнително го е увеличила през разследвания период в рамките на прегледа.
 (75)
 Ако се допусне срокът на действие на митото да изтече, няма да има пречки за руския износ да достигне пазара на Съюза. Предвид големия свободен капацитет в Русия в съчетание със световния свръхкапацитет Комисията сметна, че не може да се изключи възможността това да доведе до значително увеличение на износа от Русия за Съюза, който поради своята географска близост е също така важен потенциален пазар за износа на Русия. Освен това руският износ за Съюза вероятно ще бъде на дъмпингови цени, както бе установено в съображение 66.
 3.3.1.7. Заключение относно вероятността за продължаване или най-малкото за повторно възникване на дъмпинга
 (76)
 Въз основа на гореизложеното Комисията заключи, че в бъдеще дъмпингът вероятно ще продължи, ако се допусне срокът на действие на мерките да изтече. Комисията заключи също така, че има вероятност за повторно възникване на дъмпинга. Предвид липсата на съдействие Комисията имаше възможност да анализира данни за износа за трети държави само на ниво шестцифрен код. Този анализ не можеше да бъде счетен за окончателен по представените в съображение 68 причини. Въпреки това предвид значителния свободен капацитет в Русия, дъмпинговите цени при износа на ПТ за Съюза през разследвания период в рамките на прегледа, както и привлекателността за производителите на ПТ от Русия на пазара на Съюза, който е основен потенциален експортен пазар за Русия, Комисията заключи също така, че на пазара на Съюза вероятно ще навлязат значителни количества ПТ от Русия на дъмпингови цени, ако се допусне срокът на действие на мерките да изтече.
 (77)
 Предвид гореизложеното, въз основа на наличните факти Комисията стигна до заключението, че изтичането на срока на действие на антидъмпингови мерки по отношение на ПТ от Русия вероятно ще доведе до продължаване и при всички случаи, до повторно възникване на дъмпинга.
 3.4. Корея
 (78)
 Нито един корейски производител не оказа съдействие